Document ID: 32000R2448

Tarybos reglamentas (EB) Nr. 2448/2000
2000 m. lapkričio 7 d.
atidarantis tam tikrų žuvininkystės produktų autonominę Bendrijos tarifinę kvotą ir nustatantis jos administravimą
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 26 straipsnį,
atsižvelgdama į Komisijos pasiūlymą,
kadangi:
(1) Šiuo metu Bendrijos žuvininkystės produktų atsargos priklauso nuo importo iš trečiųjų šalių. Bendrijai naudinga iš dalies arba visiškai netaikyti muito mokesčių minėtiems produktams, taikant atitinkamo dydžio Bendrijos tarifinę kvotą. Siekiant nesudaryti galimybių didelės šios gamybos plėtros perspektyvoms Bendrijoje ir užtikrinti pakankamą tiekimą vartotojų sektoriams patenkinti, patartina įvesti tas kvotas taikant skirtingus muito mokesčius priklausomai nuo šių skirtingų produktų nepastovumo Bendrijos rinkoje.
(2) Visų pirma, būtina užtikrinti, kad visi Bendrijos importuotojai turėtų vienodą ir nuolatinę galimybę naudotis minėtomis kvotomis, ir garantuoti, kad visam minėtų produktų importui į visas valstybes nares nepertraukiamai būtų taikomi kvotoms nustatyti tarifai iki tol, kol nebus išnaudotos kvotos.
(3) Sprendimą įvesti autonomines tarifines kvotas turėtų priimti Bendrija. Norint užtikrinti šių kvotų bendro administravimo veiksmingumą, nėra jokios pagrįstos kliūties leisti valstybėms narėms sumažinti kvotos dydžius reikiamais kiekiais, atitinkančiais faktinį importą. Tačiau taikant tokį administravimo metodą reikia, kad valstybės narės ir Komisija glaudžiai bendradarbiautų, ir kad Komisija visų pirma galėtų stebėti kvotų išnaudojimo lygį ir atitinkamai informuoti valstybes nares.
(4) 1993 m. liepos 2 d. Komisijos reglamente (EB) Nr. 2454/93, išdėstančiame Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas [1], kodifikuojamos tarifinių kvotų, naudojamų pagal muitinės deklaracijų datų chronologinę tvarką, tvarkymo taisyklės.
(5) Išnagrinėjus situaciją dėl tropinių krevečių (Penaeus genties krevetės, išskyrus Penaeus monodon ir Penaeus japonicus rūšis) tiekimo iš Pietų ir Vidurio Amerikos į Bendrijos rinką, paaiškėjo, kad daugiausia dėl rūšis veikiančio "baltos dėmės sindromo" vartotojų sektoriai laikinai nebegauna pakankamai atsargų. Todėl ribotam laikotarpiui turėtų būti atidaryta riboto kiekio autonominė tarifinė kvota,
PRIĖMĖ ŠĮ REGLAMENTĄ:
1 straipsnis
1. Importo mokesčiai priede išvardytoms prekėms nurodytam laikotarpiui bei kiekiui pakeičiami pagal nurodytą muito tarifą.
2. Straipsnio 1 dalyje nurodytos kvotos minėtiems produktams taikomos tik tada, jei franko prie sienos kaina, kurią valstybė narė nustato pagal 1992 m. gruodžio 17 d. Tarybos reglamento (EEB) Nr. 3759/92 dėl bendro žuvininkystės ir akvakultūros produktų rinkos organizavimo [2] 22 straipsnį, yra bent lygi referencinei kainai, Bendrijos nustatytai arba nustatytinai minėtų produktų kategorijoms.
2 straipsnis
1 straipsnyje nurodytas tarifines kvotas Komisija administruoja pagal Reglamento (EEB) Nr. 2454/93 308a-308c straipsnius.
3 straipsnis
Valstybės narės ir Komisija glaudžiai bendradarbiauja siekdamos užtikrinti, kad būtų laikomasi šio reglamento.
4 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Jis taikomas nuo 2000 m. lapkričio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2000 m. lapkričio 1 d.

Labels: 3
17
15
6